مانقال

مانقال - ایچینده اود قالاییب، اوستونده شیشلیک ات، تویوق، بالیق و س. بیشیرمک اوچون ایستیفاده ائدیلن خوصوصی اوجاق نؤوعو.  

 حاضیرلانماسی 
  مانقال دمیردن، میسدن و یا گیلدن دوزلدیلیر. مانقال عادتاً دؤردکونج و اوزون‌سوو اولور. اوستونده شیش قویماق اوچون کسیک‌لر، کنارلاریندا داشیماق اوچون قولپ دوزلدیلیر. اکثر مانقال‌لار دؤرد(4) آیاقلی اولور. مانقالین اوزون‌لوغو موختلیف، ائنی ایسه شیشین اوزون‌لوغوندان 10-15 س‌.م قیسا اولور.  

 ایشلنمه‌سی 
  مانقالین ایچینده آغاج، کؤمور و یا اودون یاندیریلیب کؤز سالینیر. قیزاردیلان محصول شیشلره تاخیلیب مانقالا ائنینه دوزولور.  

 اتیمولوژی 
  مانقال سؤزو عربجه  " داشینان " معناسینی وئرن منقل سؤزوندن عمله گلمیشدیر و اوّلجه بدوی‌لرین سویوق صحرا آخشام‌لاری زامانی چادیرلاری قیزدیرماق اوچون ایستیفاده ائتدیگی داشینان قیزدیریجی‌لارا ایستیناد ائدیلمیشدیر. بدوی‌لرین کؤچری حیات طرزی اوچون بوتون دیگر اشیالار کیمی ایستی‌لیک آوادان‌لیغی‌نین داشینماسی چوخ واجیبدیر. بو گون بو مانقال‌لار اساساً موعاصیر قیزدیریجی‌لار و سوبالارلا عوض ائدیلمیشدیر.  

 قایناق 

   آذربایجان کولیناریاسی انسیکلوپدیاسی، ص. 98  

بؤلمه:مطبخ
بؤلمه:آذربایجان مطبخی